נאדים זהאווי

| --- | --- |

 לידה:  2 ביוני 1967 (בן 57) בגדאד, עיראק 
 מדינה:  הממלכה המאוחדת 
 השכלה:  יוניברסיטי קולג' לונדון  Ibstock Place School  בית ספר קינגס קולג'  תיכון הולנד פארק 
 תפקיד:  חבר הפרלמנט ה-57 של הממלכה המאוחדת (8 ביוני 2017–6 בנובמבר 2019)  שר האוצר של בריטניה (5 ביולי 2022–6 בספטמבר 2022)  Parliamentary Under-Secretary of State for Children and Families (9 בינואר 2018–25 ביולי 2019)  מנהל כללי (2000–2010)  שר ליחסים בין-ממשלתיים (6 בספטמבר 2022–25 באוקטובר 2022)  נגיד דוכסות לנקסטר (6 בספטמבר 2022–25 באוקטובר 2022)  המשרד לנשים ושוויון (6 בספטמבר 2022–25 באוקטובר 2022)  Parliamentary Under-Secretary of State for Business and Industry (26 ביולי 2019–15 בספטמבר 2021)  מזכיר המדינה לענייני חינוך (15 בספטמבר 2021–5 ביולי 2022)  חבר הפרלמנט ה-56 של הממלכה המאוחדת (7 במאי 2015–3 במאי 2017)  Parliamentary Under-Secretary of State for COVID-19 Vaccine Deployment (28 בנובמבר 2020–15 בספטמבר 2021)  חבר הפרלמנט ה-55 של הממלכה המאוחדת (6 במאי 2010–30 במרץ 2015)  חבר הפרלמנט ה-58 של הממלכה המאוחדת (12 בדצמבר 2019–30 במאי 2024)  Minister without Portfolio (25 באוקטובר 2022–29 בינואר 2023) 
 מפלגה:  המפלגה השמרנית 
 www.zahawi.com
 
נאדים זהאווי (באנגלית: Nadhim Zahawi, בערבית: ناظم الزهاوي, בכורדית: نەدیم زەهاوی; נולד ב-2 ביוני 1967) הוא פוליטיקאי כורדי-בריטי יליד עיראק, המכהן כשר ללא תיק החל מ-25 באוקטובר 2022, בקבינט ממשלת בריטניה בממשלתו של רישי סונאק. קודם לכן כיהן כצ'נסלור של דוכסות לנקסטר, בקבינט של ראש ממשלת הממלכה המאוחדת אליזבת טראס, החל מ-6 בספטמבר 2022. כמו כן כיהן זהאווי כ-Minister for Intergovernmental Relations וכשר לענייני שוויון (Minister for Equalities). זהאווי כיהן כשר האוצר של בריטניה מ-5 ביולי 2022 ועד 6 בספטמבר 2022. כאשר רישי סונאק מונה לתפקיד ראש ממשלת הממלכה המאוחדת, הוא מינה את זהאווי גם לתפקיד יושב ראש המפלגה השמרנית. זהאווי, המייצג את מחוז הבחירה Stratford-on-Avon מטעם המפלגה השמרנית הוא חבר בית הנבחרים הבריטי מאז 2010. בשנים 2021 – 2022 כיהן זהאווי כשר החינוך ובשנים 2020–2021 כיהן כתת-שר לחיסונים ולבריאות הציבור, האחראי על פריסת החיסונים נגד COVID-19, בקבינט של בוריס ג'ונסון.
זהאווי, אשר נולד בבגדד למשפחה כורדית, היה מייסד-שותף של חברת מחקר השווקים וניתוחי המידע הבין-לאומית, מבוססת האינטרנט, YouGov, בה הוא שימש כמנכ"ל עד 2010. כמהנדס כימיה בראשית הקריירה שלו, שימש זהאווי כסמנכ"ל האסטרטגיה של Gulf Keystone Petroleum עד ינואר 2018. לאחר פרישתו של חבר הפרלמנט הקודם שייצג את המפלגה השמרנית במחוז, ג'ון מייפלס, נבחר זהאווי לנציג מחוז Stratford-on-Avon בבית הלורדים בבחירות הכלליות בבריטניה 2010.
זהאווי הצטרף לממשלתה של תרזה מיי כתת-שר לענייני ילדים ומשפחה בחילופי תפקידי השרים הנרחבים שאירעו בממשלה של מיי ב-2018. עם מינויו של בוריס ג'ונסון לראש ממשלת הממלכה המאוחדת, מונה זהאווי לתת-שר לענייני עסקים ותעשייה, ובשנת 2020 הוענקה לו אחריות נוספת, על תוכנית חיסוני הממלכה המאוחדת נגד COVID-19. בחילופי הגברי הנרחבים שאירעו בקבינט ב-2021, קוּדם זהאווי ונכלל בקבינט של בוריס ג'ונסון כשר החינוך. ב-5 ביולי 2022 מונה זהאווי לשר האוצר, לאחר התפטרותו מהתפקיד של רישי סונאק. פחות מ-48 שעות לאחר מכן משך זהאווי את תמיכתו מבוריס ג'ונסון וקרא לו באופן פומבי להתפטר מתפקידו, מהלך שג'ונסון הוציא לפועל זמן קצר לאחר מכן.
זהאווי התמודד על המינוי למועמדות ראשות ממשלת בריטניה מטעם המפלגה השמרנית עת הגיעה כהונתו של בוריס ג'ונסון לקצה, אולם הודח מההתמודדות לאחר הסיבוב הראשון של ההצבעה, ולאחר מכן הביע תמיכה במועמדותה של אליזבת טראס לתפקיד. כשהפכה טראס לראשת הממשלה מינתה את זהאווי לתפקיד צ'נסלור של דוכסות לנקסטר, השר ל-Minister for Intergovernmental Relations וכשר לענייני שוויון (Minister for Equalities), ב-6 בספטמבר 2022. לאחר התפטרותה של טראס מתפקיד ראשת הממשלה באוקטובר 2022, תמך זהאווי בשובו של בוריס ג'ונסון לתפקיד. לאחר שג'ונסון פרש מהמירוץ, הוא תמך במועמדותו של רישי סונאק לתפקיד מנהיג המפלגה השמרנית. לאחר שמונה לראש הממשלה מינה סונאק את זהאווי לתפקיד יו"ר המפלגה השמרנית (נושא משרה שאחראי על האדמיניסטרציה המפלגתית והפיקוח על מטה המפלגה) ולשר בלי תיק, ב-25 באוקטובר 2022. ב-29 בינואר 2023 פוטר זהאווי על ידי סונאק מתפקידיו לאחר שיועץ האתיקה של סונאק, לורי מגנוס, טען שזהאווי הפר את הקוד המיניסטריאלי (מסמך שקובע "חוקים" וסטנדרטים להתנהלות שרים בממלכה המאוחדת) בכך שנמנע מלחשוף כי נחקר על ידי רשות המכס והמסים הבריטית בעת שכיהן בתפקידו הקודם, כשר האוצר תחת ראש הממשלה בוריס ג'ונסון.